Једно предање у Ћустендилу
Северозападно од Ћустендила за једно два километра, налази се брежуљак налик на пресечени конус, који је са свим одвојен од планина, које окружавају Ђустендилску долину. — У Ћустендилу и околини се прича да је на том месту један српски краљ одржао велику победу над Бугарима, па је у знак своје победе на томе месту сазидао цркву Спасовицу. — Спасовица је данас сва у развалинама али се код ње сваке године на Спасов-дан скупља силан свет на сабор. Ту увек долази и свештеник и свети водицу. — Око Спасовице има врло много божура, за који народ верује да је постао из помешане крви изгинулих Срба и Бугара. 

(Ово ми је предање забележио 21. фебруара 1897. год. мој тадашњи ученик у Учитељској Школи Зафир Тасић, Србин из Штипа у Маћедонији, а чуо га је у Ћустендилу.)

Напомене

Извор 
 1899. Караџић : лист за српски народни живот, обичаје и предање. Година -{I}-, бр. 1, стр. 12.

Тихомир Ђорђевић